200 



Újabb adatok Magyarország Hymenoptera- 



faunájához. 



(Dolgozat a budapesti Paedagogium biológiai laboratóriumából.) 

 Irta Móczár Miklós és Henter Pál. 



Az 1905. év tavaszától kezdve 1306. júniusáig ketten fog- 

 lalkoztunk különösen a hártyásszárnyú rovarok gyűjtésével és 

 feldolgozásával. Ez idő alatt úgy a köteles kirándulási napokon, 

 mint összes szabad időnkben, mintegy 600 fajt 5200 példányban 

 gyűjtöttünk az alább jelzett helyeken. Gyűjtéseink eredményét, 

 hozzávéve többi társaink, különösen pedig Sztancsik László (Hat- 

 van), Zepeniág Jenő (Mehádia) kollégáinknak 1906/7. évi gyűjté- 

 seit, a következőkben hazánk rovar faunájának behatóbb ismerete 

 czéljából ezennel közzétesszük. Megjegyezzük, hogy azon fajok 

 neveit, melyek már elődeink ugyanazon a helyeken gyűjtöttek, 

 jelen enumeratiónkból kihagytuk, miután azok egy előbbi közle- 

 ményben feltalálhatók.*) 



Közleményünkben sok ritka faj is van felsorolva, mutatván 

 azt, hogy hazánkban mily háládatos a hártyásszárnyú rovarok- 

 nak a gyűjtése. így a faunakatalogus adatai szerint hazánkból 

 csak 1—2 példányban ismert Amauronematus fallax Lep., Hop- 

 Usmenus pica Wesm., Banchus similis Kriechb., Pompilus laesus 

 Mocs.. Pison atrum Spin.. Anthrena dorsata K., Halictus clypearis 

 Sehk., stb. fajokat is megtaláltuk új lelőhelyeken. Sok más rit- 

 kább-közönségesebb faj lelőhely adatát megerősítettük vagy elő- 

 fordulásuk ismeretét kibővítettük, előmozdítván ezzel a fajok 

 földrajzi elterjedésének tágabb tudását. 



Könnyebb áttekintés kedveért még a fontosabb gyűjtőhe- 

 lyeinket s az ott gyűjtött fajok számát is összeállítottuk. így : 

 Mehádia 168 faj ; Tiszaalpár 125 faj ; Hatvan 85 faj ; Budapest 

 (Lágymányos, Német-, Farkas-, Szépvölgy, Római fürdő) 80 faj 

 Visegrád 78 faj ; Pécs 50 faj ; Putnok 25 faj ; T a tatóváros 22 faj 

 Harta, Köhidgyarmat 15—15 faj ; Acsalag (Sopron m.) 11 faj 

 Terchovai völgy 9 faj ; Dobsina, Trencsén, Trencsénteplicz 6 — 6 

 faj ; azonkívül még 29 község 1 — 5 faj. 



*i V á n g e 1 Jenő: Adatok Magyarország rovarfauuájához. Hymenop- 

 tera (Kovartani Lapok XII, 1905, 143—147, 186—189. 1.) 



